Kołpin

Kołpin ( Kolpen) bě holanska wjeska w sewjernym dźělu Hornjeje Łužicy, sewjerowuchodnje Łaza a zapadnje Bjerwałda. Bu w lěće 1960 wotbagrowana za Łazowsku brunicowu jamu.

Wjes naspomni so prěni raz w lěće 1531 jako Golpan a słušeše k ryćerkubłu w něhdźe tři kilometry zdalenej Radskej. Bě wot 16. lětstotka dźěl Łazowskeje wosady. Jako dźěl Radskeje bu 1938 do Łaza zagmejnowana. Wjetšina wobydlerjow wopušći Kołpin hižo do Druheje swětoweje wójny a zasydli so zwjetša we Łazu, prózdna wjes bu pak hakle 1960 wotbagrowana. W NDRskim času bě kónčina mjez Kołpinom a Kislicu nimo toho wojerske zwučowanišćo. Dźensa dopomina wopomnjenski kamjeń na Radsku a wjesnej dźělej Kołpin a Kisylk. Městno něhdyšeje wsy nadeńdźe so dźensa pod wodu.

 Wobydlerstwo a rěč 
Po statistice Arnošta Muki rěčachu w lěće 1884 245 wot cyłkownje 249 wobydlerjow gmejny Radska serbsce, potajkim běše Kołpin dospołnje serbska wjeska.

 Hlej tež 
 Lisćina wotbagrowanych wsow we Łužicy

 Žórła 

 Archiv verschwundener Orte Forst/Horno: Dokumentation bergbaubedingter Umsiedlung. 2010, s. 272sl.


Kategorija:Pusta wjes we Łužicy
Kategorija:Pusta wjes w Sakskej
Kategorija:Łaz
Kategorija:Prěnje naspomnjenje 1531